
Narva Spordikooli Energia tasulise teenuse hinnakiri
1. Asjaolud ja menetluse käik
Eesti Energia Spordiklubi pöördus sooviga soetada 300 täiskasvanute abonementi (8 korda kuus) tükihinnaga 21,60 eurot Narva Spordikooli Energia basseini külastamiseks. Abonemendi täishind on kinnitatud Narva Linnavalitsuse 05.02.2014. a määruse nr 6 „Narva munitsipaalsete spordikoolide poolt osutavate teenuste hindade kehtestamine“ § 2 lõikega 7 ja moodustab 27,00 eurot.
2 . Õiguslikud alused
Kohaliku omavalitsuse korralduse seaduse § 30 lõike 3 kohaselt kehtestab linnavalitsus oma korraldusega linna asutuse poolt osutatavate teenuste hinnad.

3. Otsus
Kehtestada Narva Spordikooli Energia basseini külastamise täiskasvanu abonemendi (8 korda kuus) hind 21,60 eurot juhul, kui soetatakse vähemalt 300 tükki korraga.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2 Korraldus jõustub seadusega sätestatud korras.

